|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | | **Вид оценка:** |  |
| Проект на Постановление на Министерския съвет за приемане на Наредба за изискванията към соковете от плодове и някои сходни продукти, предназначени за консумация от човека | | |
| **Становище по ред:** | Единствено съгласуване |
| **Дата:** |  |
| **В отговор на №:** | 03-226/12.04.2022 г. |
| **Институция:** | Министерство на земеделието |
| **Диспозитив:** |  | | | |
| **Основание:** |  | от Устройствения правилник на Министерския съвет и на неговата администрация | | |

|  |
| --- |
| І. Относно раздел 1 „Проблем/проблеми за решаване“:  Предлагаме в т.1.1. при представянето на проблема да се опише по-подробно каква е структурата, съдържанието и обхвата на действащата наредба и въз основа на каква информация и данни е преценено, че новата наредба е необходимо да следва същата структура и съдържание (например: на база изводи от анализи по приложението на наредбата, нормативни изисквания и стандарти, специфичен обхват на уредбата и др.). Предлагаме също да се даде допълнителна информация и относно необходимостта от прецизиране и съобразяване на разпоредбите в проекта на нова наредба с настъпили промени в пряко приложимото право на Европейския съюз, както и в националното законодателство, и по-специално в Закона за храните и Закона за управление на агрохранителната верига (например: какви са промените и новите изисквания, които следва да бъдат изпълнени на ниво ЕС и на национално ниво, в изпълнение на какви актове и др.).  ІІ. Относно раздел 4 „Варианти на действие. Анализ на въздействията“:  Предлагаме при представянето на Вариант 2 да се опише по-подробно каква е предложената структура и съдържание на новата наредба. Предлагаме също при разглеждане на ефектите за засегнатите и заинтересовани страни да се посочи каква е готовността за изпълнение на новите изисквания (например: степен на ресурсна и кадрова обезпеченост, прогнозен размер на средствата, необходими за изпълнение на новите изисквания и др.). В случай че Вариант 2 предвижда и други мерки (различни от промените на нормативно ниво), предлагаме тези мерки също да се посочат и опишат, както и да се разгледат ефектите от тях. В случай че Вариант 2 ще има отражение върху съществуващи режими и услуги, дейността на регистри и/или се създават нови регистри, това също е необходимо да се опише и/или да се посочи, че вариантът и предвидените в него мерки не засягат изброените дейности. Това уточнение е необходимо, за да може да се обоснове накратко въз основа на какви данни е попълнена информацията в раздел 6.1., 6.2., 6.3., 6.4. от оценката. |
|  |

|  |
| --- |
| \* Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\* При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието, се съпоставя с кръга от въпроси, засегнати в проекта на нормативен акт. |
| \*\*\* На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\* На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ**  **„МОДЕРНИЗАЦИЯ НА АДМИНИСТРАЦИЯТА“**    **(НИКОЛИНА СТОЯНОВА)** |